alexandrainst/scandi-wiki huggingface dataset:
Zacharias Topelius

Zacharias Topelius (også Zachris, født 14. januar 1818 på Kuddnäs Gård ved Nykarleby, død 12. mars 1898 i Björkudden i Sibbo) var en finlandssvensk forfatter, avismann og historiker. Han var professor i historie ved Helsingfors universitet. Gjennom en rekke dikt i romantisk stil, eventyrfortellinger, skolebøker, historiske spenningsromaner og sin pressevirksomhet ble Topelius svært viktig i finsk samfunns- og kulturliv. Han er blant annet kjent for Fältskärns berättelser (fem bind, 1853–67), som med patriotisk begeistring skildrer Finlands og Sveriges historie fra Gustav II Adolf til Gustav III. Han skrev også fortellinger for barn.

Bibliografi (i utvalg)

Barnebøker 
 Serien Läsning for barn i 8 bind (1865—96)

Romaner 
 To historiske romansykluser

Faglitteratur og essays 
 Naturens bok (1856) 
 Boken om vort land (1875)
 Blad ur min tänkebok (1898)

Dramatikk 
 Regina von Emeritz (1854)

Topelius Samlade skrifter utkom i fire serier 1899—1912.

Priser og utmerkelser (utvalg)

Referanser

Kilder

Eksterne lenker 
 
 
 
 
  Biografi
  Biografi
  Forfatterpresentasjon hos Projekt Runeberg

Finske historikere
Finske forfattere
Svenskspråklige forfattere
Finlandssvenske forfattere
Finlandssvensker
Personer fra Nykarleby
Finske salmediktere
Nils Gullak Horvei

Nils Gullak Horvei (født 21. februar 1956 i Tromsø) er en norsk forfatter.

Horvei er utdannet cand.mag og vernepleier. Han har tidligere arbeidet som hodejeger innenfor kultur, media, samfunn og som nattevakt i en bolig for psykisk utviklingshemmede. Horvei drev også mikroforlaget Trolltekst. 

Han er gift med kommentator, forfatter og tidligere hodejeger Elin Ørjasæter.

Bibliografi 
 Gutten på taket – roman, Cappelen (1990)
 Kloppdorf og jeg – roman, Cappelen (1992)
 Da vil du nok elske meg – noveller, Cappelen (1994)
 Nærhetsrekorden – noveller, Tiden (1998)
 Jeg vet om i morgen – roman, Tiden (2000)
 Markarian – science fiction-roman, Tiden (2001)
 Autolife – noveller, Tiden (2003)
 Sølvpilene – roman, Tiden (2007)
 Følg meg – roman, Cappelen Damm (2012)
 Rive Rom på én dag – roman, Cappelen Damm (2018)
 Agentsyndromet – roman, Cappelen Damm (2020)

Eksterne lenker 
 Dagbladet om Nils Gullak Horvei
 Nils Horvei på Fjordgaten

Norske romanforfattere
Norske novellister
Norske science fiction-forfattere
Personer fra Tromsø kommune
Fødsler i 1956
Château de Chantilly

Château de Chantilly er et historisk viktig fransk slott, som ligger i byen Chantilly, 38 km nordøst for Paris. Slottet består av to bygninger; Grand Château, som ble ødelagt under den franske revolusjonen og gjenoppbygd i 1870-årene, og Petit Château som ble bygd ca. 1560 for Anne de Montmorency (1493–1567). Slottet eies av Institut de France, som holder det åpent for publikum. 

Eiendommens historie starter i 1484, da Chantilly kom i familien Montmorencys eie. Den første bygningen, som ikke eksisterer lenger, men er erstattet av Grand Château, ble bygd i 1528-31 for Frankrikes Konnetabel Anne de Montmorency, av Pierre Chambiges. Petit Château ble også bygd for ham (Anne), ca. 1560, trolig av Jean Bullant. I 1632, etter Henrik IIs død, ble slottet overtatt av Louis II av Bourbon, Prins av Condé, som arvet den av sin mor, som var en Montmorency. 

Det opprinnelige huset ble ødelagt under den franske revolusjonen. Det ble reparert til en beskjeden standard av den siste fra Condé-familien, men ble fullstendig gjenoppbygd i 1875-81 av Henri d’Orleans, duc d'Aumale, etter design av Honore Daumet. Duc d'Aumale testamenterte eiendommen til Institut de France. Under første verdenskrig ble slottet under store deler av krigen brukt som hovedkvarter for den franske øverstkommanderende.

Slottets kunstutstilling er en av Frankrikes største samlinger av historiske malerier, etter Louvre. Særlig har den mange franske malerier og bokillustrasjoner fra 14- og 1500-tallet. Biblioteket inneholder over 700 manuskripter og 12 000 bøker, bl.a. en bibel av Gutenberg.

Se også 
 Himeji slott i Japan

Referanser

Eksterne lenker 
 
 Stallene på slottet

Slott i Frankrike
Oise
Byggverk i Hauts-de-France
Adair County (Kentucky)

Adair County er et fylke i den amerikanske delstaten Kentucky. Det ligger i de sentrale delene av staten og det grenser mot Taylor County i nord, Casey County i nordøst, Russell County i øst, Cumberland County i sør, Metcalfe County i sørvest og mot Green County i nordvest.

Adair Countys totale areal er  km² hvorav 14 km² er vann. I 2010 hadde fylket  innbyggere og administrasjonssenteret ligger i byen Columbia.

Fylket ble grunnlagt i  og er oppkalt etter guvernør John Adair.

Referanser

Eksterne lenker 
 

Fylker i Kentucky
Fylker i USA etablert i 1802
1802 i Kentucky
Bourbon County (Kentucky)

Bourbon County er et fylke i den amerikanske delstaten Kentucky. Fylket hadde  innbyggere i 2010. Bourbon County ble opprettet i 1786 i det daværende Virginia og fylkessetet er Paris.

Referanser

Eksterne lenker 
 

Fylker i Kentucky
Fylker etablert i 1786
1786 i Virginia
Breckinridge County

Breckinridge County er et fylke i den amerikanske delstaten Kentucky.

Eksterne lenker 
 

Fylker i Kentucky
Fylker i USA etablert i 1799
1790-årene i Kentucky
Sal (dyr)

Sal (sâl) eller sadel er et sitteredskap som gjør det mer komfortabelt og praktisk å ri på et dyr, for eksempel en hest eller en kamel. Salen fordeler rytterens vekt, slik at dyret blir bedre i stand til å bære vekten. Salen legges som oftest bak manken (på hester og lignende dyr), i salleiet, der ryggen er sterkest.

Salstørrelser regnes på to måter, der en del forteller om størrelsen på setet (hvor stor rompe rytteren har) samt en annen som forteller om bombredden (bredden på dyret.) 
Det er veldig viktig å kun bruke en godt tilpasset sal, da dårlig tilpassede saler kan føre til gnagsår, samt varige skader på dyrets torntapper (ryggrad).

Tradisjonelt har saler vært laget av lær og tre, og salputene fylt med ullstopp. Det finnes også saler laget av syntetmaterialer. Salen er bygget opp over en bom.

Hestesal 
De forskjellige delene på salen heter forsvissel, sete, baksvissel, salkapper og salputer. Kjente salmerker er Kieffer, Stûbben, Wintec og Windsor.

Det finnes tre hovedtyper engelske saler, alt etter hvilket bruk som er tiltenkt hesten. Det er sprangsal, dressursal og allroundsal. Allroundsalen er mest vanlig i rideskoler, da den kan brukes til det meste. I tillegg finnes det saler som galoppsal (som kan veie fra 300 gram og oppover), damesal, westernsal, australsk sal og bomfri sal. Westernsalen er ikke en engelsk ridesal, men er utviklet i Amerika.  

Til en sal trenger man stigbøyler, stigbøylereimer, gjord og salunderlag, som voilock eller shabrack. 
En voilock eller shabrack brukes til å beskytte salen for at den skal vare lenger.

Se også 

 Hesteridning

Eksterne lenker 
 
 Tverrsal på Digitalt Museum

Husdyrhold
Ridning
Duane Allman

Howard Duane Allman (født 20. november 1946 i Nashville, Tennessee; død 29. oktober 1971 i Macon, Georgia) var en amerikansk rock- og blues-gitarist, spesielt regnet som en slidegitar-legende. På Rolling Stones liste fra 23. november 2011 over de 100 beste gitaristene gjennom tidene, er Allman plassert som nummer ni. Foran på lista er Jimi Hendrix, Eric Clapton, Jimmy Page, Keith Richards, Jeff Beck, B.B. King, Chuck Berry og Eddie Van Halen.

Sammen med broren Gregg Allman var Duane Allman medgrunnlegger og frontfigur i sørstatsrock-bandet The Allman Brothers Band.

Referanser

Eksterne lenker 
 
 
 

Gitarister fra USA
Studiomusikere fra USA
Medlemmer av Rock and Roll Hall of Fame (gruppemedlem)
Personer fra Nashville
Personer fra Norfolk i Virginia
Personer fra Daytona Beach
Cork

Cork er administrasjonsbyen i grevskapet Cork i Irland. Den er etter befolkningstall landets nest største by, og øya Irlands tredje største etter Dublin og Belfast.

Selve byen har 119 143 innbyggere (folketelling 2006). Med forsteder har den i 2006 anslagsvis 274 000 innbyggere, mens «Stor-Cork» har 380 000 innbyggere.

Det irske navnet Corcaigh kommer fra ordet corcach, som betyr «myrlendt sted», en referanse til plasseringen ved bredden av elven Lee. Sentrum ligger på en øy i elven. Havnen i Cork er en av verdens største naturlige havner. 

Cork var et sentralt sted i Irlands uavhengighetskamp. Allerede i 1491 forsøkte byen å løsrive seg fra engelsk styre, og under den irske borgerkrig markerte borgerne seg som svært aktive. Mange innbyggere omtaler Cork som «Irlands sanne hovedstad».

Bilder

Referanser

Eksterne lenker 
 
  

Byer i Cork
Havner i Irland
Europeiske kulturhovedsteder
Princeton

Princeton er en liten by i Mercer County vest i New Jersey i USA, 18 km nordøst for Trenton. Byen har omkring 30 000 innbyggere. Princeton er mest kjent for universitetet Princeton University, Princeton Theological Seminary og Institute for Advanced Study.

Området  fikk sin første bosetning 1696 da kvekere slo seg ned på stedet. Slaget ved Princeton var et viktig slag i den amerikanske uavhengighetskrigen, utkjempet 3. januar 1777.

Referanser

Eksterne lenker 
 

Byer i Mercer County i New Jersey
Byer i New Jersey
Skibbereen

Skibbereen  er en by i Cork i Irland. Den er den viktigste byen i West Cork. Det irske navnet An Sciobairín betyr «liten båthavn», en referanse til beliggenheten ved elven Ilen. 

Før 1600 eide McCarthy-klanen det meste av området, og McCarthy er pr. 2006 fremdeles det vanligste etternavnet der. 

Skibbereen Eagle var en avis som ble grunnlagt i 1857, som ble berømt for å erklære at den holdt «et øye med tsaren av Russland» i forbindelse med russiske ekspansjonsplaner rettet mot Kina. Avisen ble ometablert som Cork County Southern Star i 1889, med D.D. Sheehan som første redaktør, og etterhvert Michael Collins som en av aksjeeierne.

Hungersnøden 
Området ble hardt rammet under hungersnøden i 1845–1849, og mellom åtte og ti tusen ofre er gravlagt i massegravene ved Abbeystrewery gravlund. Det fortelles at i 1847 ble en liten, uidentifisert gutt ført til gravlunden, men våknet til liv etter at han hadde blitt senket ned i massegraven, og gikk selv bort derfra. 

«Skibbereen» eller «Dear Old Skibbereen» er en kjent sang om hungersnøden, i form av en samtale mellom far og sønn. Sønnen spør faren hvorfor han hadde flyktet fra landet han elsket, og faren forteller hvordan hungersnøden førte til at gården gikk under og at guttens mor døde. I siste vers sverger sønnen at han vil vende hjem for å hevne seg på regjeringen som han mener hadde ansvaret for katastrofen. Sangen er spilt inn av en rekke artister i forskjellige versjoner.

Eksterne lenker 
 

Byer i Cork
David James Elliott

David James Elliott (født David William Smith 21. september 1960 i Milton i Ontario i Canada) er en kanadisk skuespiller. Han er kjent fra den amerikanske TV-serien JAG fra 1995 til 2005, hvor han spilte hovedrollen Harmon Rabb jr.

Eksterne lenker 
 

Canadiske skuespillere
Personer fra Halton Region
Melkestreiken

Melkestreiken var en spontan streik blant arbeidere i Oslo i september 1941.

Streiken
Streiken ble utløst ved at matforsyningene under den tyske okkupasjonen av Norge under andre verdenskrig ble stadig dårligere, og da melk til arbeidsplassene uteble mandag 8. september 1941, gikk arbeiderne ved flere bedrifter spontant hjem.

Dagen etter, 9. september, streiket om lag 25 000 arbeidere i Oslo.

Tysk reaksjon 

Om lag en måned før «Melkestreiken» brøt ut hadde den tyske administratoren i Norge, rikskommissær Josef Terboven, kunngjort at streik ville føre til unntakstilstand og standrett.

Da «Melkestreiken» var et faktum, slo de tyske okkupasjonsmyndighetene raskt til. Terboven holdt sitt ord, og erklærte sivil unntakstilstand i Oslo og Aker politidistrikter.

Tyskerne arresterte flere personer som de holdt ansvarlige for streiken. Klubbformann Rolf Wickstrøm og LOs advokat (og faktiske leder) Viggo Hansteen var blant de pågrepne. De to ble summarisk dømt av en SS-domstol, og henrettet 10. september 1941 av en SS-Sonderkommando ledet av SS-Hauptsturmführer Oscar Hans. Ludvik Buland, Josef Larsson og Harry Vestli ble også dømt til døden, men disse dødsdommene ble omgjort til livsvarig tukthus. Buland og Vestli døde siden i tysk fangenskap. Også Albert Raaen ble arrestert.

Følger
Melkestreiken var også foranledningen til at den legale ledelsen til AFL (nå: LO) gikk under jorden, og det offisielle AFL ble overtatt av nazistpartiet Nasjonal Samling (NS). Blant annet ble Jens Tangen avsatt som formann, og erstattet først av Erling Olsen (den 9. september), og to dager senere (den 11. september), av NS-mannen Odd Fossum. Kåre Rein ble utnevnt som sekretær.

Etter krigen ble Oscar Hans, som hadde vært ansvarlig for disse og andre henrettelser av norske krigsfanger, dømt til døden i Lagmannsretten, men frikjent i Høyesterett og deportert til Tyskland.

Referanser

Eksterne lenker 
 Henrettelsene av Viggo Hansteen og Rolf Wickstrøm, artikkel hos Norgeshistorie.no

Norsk motstand under andre verdenskrig
Konflikter i 1941
1941 i Norge
1900-tallet i Oslo
Arbeidskonflikter i Norge
Kjøllefjord vindpark

Kjøllefjord vindpark er et vindkraftanlegg lokalisert på Gartefjellet sør for Kjøllefjord i Lebesby kommune i Troms og Finnmark.

Anlegget består av 17 Siemens SWT-2.3-82VS vindmøller som er spredt utover et område på 1,6 km². 

Maksimal ytelse pr vindturbin er 2,3 MW. Rotordiameter 82 meter, tårnhøyde 70 meter.

Total effekt er 39 MW. Gjennomsnittlig årsproduksjon er på ca. 119 GWh. Anlegget er forbundet med fordelingsnettet med en 66 kV tilknytningsledning.

Eier av Kjøllefjord Vind AS er Statkraft.

Referanser

Kilder 

 NVE vindkraftverk
 Statkraft

Eksterne lenker
 Forskning.no (2009): Vinden som redda Lebesby

Vindkraftverk i Troms og Finnmark
Kraftverk i Lebesby
Kraftverk etablert i 2006
Statkraft
Bordun

Bordun eller borduntone er en uendret tone, som klinger med i – og understøtter – en melodis forløp.

Virkningen oppnås f eks med en resonansstreng (på strykeinstrumenter) eller en basspipe på en skotsk sekkepipe. Et kjent eksempel på dette i klassisk musikkhistorie er Wagners bruk av borduntone i innledningen av Rhingullet.

Bordun er også betegnelsen på en dyp orgelstemme, et gedacktregister.

Referanser 

Musikkteori
Kontrapunkt
Jul i Svingen

Jul i Svingen er en norsk adventskalender produsert av NRK. Den ble vist første gang i desember 2006 og bygger på de samme karakterene som TV-serien Linus i Svingen. Manus til serien ble skrevet av forfatteren Kjetil Indregard. Jul i Svingen er en av NRKs mest omfattende egenproduserte dramaserier.  

Serien går over 24 episoder, der barn og voksne i Svingen blir fulgt på nye eventyr og mange opplevelser. Hver episode er frittstående. Serien ble gitt ut på DVD i november 2007.

Om serien 
Det kostet NRK 25 millioner 2006-kroner å lage serien, og serien ble solgt til flere andre land. I Nederland har serien blitt vist nærmest årlig siden 2006. Allerede før NRK viste Nederlandsk allmennkringkasting (NPO) serien i en dubbet versjon på flaggskipkanalen NPO 1 under navnet Kerst met Linus (norsk oversettelse: jul med Linus), og siden årlig på NPO 3. Også i Danmark ble serien vist i en dubbet versjon i 2007 under navnet «Jul i Svinget» på DR1. På Færøyene ble serien vist i 2008 under navnet «Jól í Svingi» på Kringvarp Føroya, som også var en dubbet versjon. I Sverige har SVT dubbet serien, som ble vist på SVT i desember 2008.

Musikken til serien vant Spellemannprisen 2006 i klassen «beste barneplate».

Serien ble sendt i reprise desember 2009, 2013, 2017, 2019, 2020, 2021 og 2022.

Medvirkende

Referanser

Eksterne lenker 
 

Norske julekalendere på TV for barn
NRK Barne-TV
Vinnere av Spellemannprisen
Norske TV-serier fra 2000-årene
Norske barneserier
TV-produksjoner på NRK
Franklin County (Illinois)

Franklin County er et fylke i den amerikanske delstaten Illinois. Administrasjonssenteret ligger i Benton.

Referanser

Eksterne lenker 
 

Fylker i Illinois
Fylker i USA etablert i 1818
1818 i Illinois-territoriet
Adrigole

Adrigole er en landsby i Cork i Irland. Den ligger på Beara-halvøya, sørvest i grevskapet.

De omkring 450 innbyggerne (pr. 2006) er spredd langs sørkysten av halvøya. Over landsbyen ligger Hungry Hill, som med 617 moh. er den høyeste toppen i fjellryggen Caha.

Eksterne lenker 
 
 Adrigole.org

Landsbyer i Cork
Danny Murphy

Daniel Benjamin Murphy (født 18. mars 1977 i Chester i England) er en engelsk fotballspiller som sist spilte for Blackburn Rovers.

Karriere

Liverpool 
Han startet sin karriere hos Crewe Alexandra der han spilte i fire år før han dro til Liverpool FC den første sesongen hos Liverpool var uten suksess og han dro tilbake til Crewe på lån da hadde han suksess og da han kom tilbake fra låneoppholdet ble han fast på laget til Liverpool. Hos Liverpool under Gerard Houlier, gjorde han greit med suksess og var med på å vinne ligacupen to ganger, FA-cupen og UEFA-cupen en gang, han blir mest husket av Liverpools supportere for å ha scoret tre ganger mot Manchester United – hver gang vant de 1-0.

Charlton 
Han dro til Charlton Athletic i 2004 da han fikk vite at han ikke kom til å få spilletid hos Rafael Benítez, han ble i Charlton fram til Januar i 2006.

Tottenham 
Han singerte for Tottenham Hotspur etter overgangen fra Charlton. Der fikk han ikke så mye spilletid i starten,  men etter at Michael Carrick dro til Manchester United sommeren 2006 så har han fått mer spilletid der.

Fulham 
Han signerte for Fulham 31. august 2007 på en ukjent overgangssum.

Foran 2008-2009 sesongen utpekte Fulham manager Roy Hodgson Murphy som lagets nye kaptein.

Murphy skårte sitt ligamål nr. 100 mot Newcastle United den 9. november 2008, da laget slo Magpies 2-1 hjemme.

Den 21. mars 2009 skåret Murphy igjen mot Manchester United på straffespark, denne gang i en 2-0 seier hjemme på Craven Cottage, etter at Paul Scholes hadde handset på streken.

Landslagsspill 
Han har ni landskamper og ett mål for Englands herrelandslag i fotball, han var tatt ut til VM 2002, men måtte trekke seg fra troppen på grunn av skade.

Meritter 
Liverpool
 Ligacupen: 2001, 2004
 FA-cupen: 2001
 UEFA-cupen: 2001
 FA Charity Shield: 2001
 UEFA Super Cup: 2001

Referanser

Eksterne lenker 
 
  FootballDatabase provides Danny Murphy's profile and stats

Engelske fotballspillere
Fotballspillere for Crewe Alexandra FC
Fotballspillere for Liverpool FC
Fotballspillere for Charlton Athletic FC
Fotballspillere for Tottenham Hotspur FC
Fotballspillere for Fulham FC
Fotballspillere for Blackburn Rovers FC
Personer fra Chester
Allihies

Allihies (også kjent som Cluin) er en landsby i Cork i Irland. Den ligger ved kysten vest i grevskapet, ved Ballydonegan Bay på vestenden av Beara-halvøya. 

Fra 1812 til 1882 var det kobbergruver i drift på stedet. Et gruvemuseum, Allihies Copper Mine Museum, åpnet i 2007. Mountain Mine Man Engine House har blitt restaurert av Mining Heritage Trust of Ireland.

Referanser

Eksterne lenker 
 

Landsbyer i Cork
Courtmacsherry

Courtmacsherry er en landsby i Cork i Irland. Den ligger på sydsiden av Courtmacsherry Bay, og består av en enkelt, lang gate. Innenfor landsbyen vokser tett skog, og flere steder strekker denne seg helt ned til vannet. Det er flere badeplasser ved landsbyen. 

De viktigste næringsveien er handel og turisme, spesielt knyttet til sportsfiske. Stedet har et hotell og en campingplass, og strendene er populære blant innbyggerne i Cork. 

Livbåtstasjonen i Courtmacsherry er gammel, og blant de mange redningsaksjonene som har blitt utført derfra er den mest kjente livbåten «Ketzia Gwilt»s aksjon etter senkningen av RMS «Lusitania» i mai 1915.

Referanser

Eksterne lenker 
 

Landsbyer i Cork
De sytten nederlandske provinser

De sytten nederlandske provinsene er et samlenavn som ble gitt til fyrstedømmene som kom under de burgundiske hertugenes herredømme fra det 14. og inn i det 16. århundre. Disse områdene var burgundernes kjerneområde, etter tapet av en del områder i 1477 under Karl den modige faktisk ikke stort mer enn hertugdømmet Burgund selv. 

Under Karl V av det tysk-romerske rike ble de fleste fyrstedømmene samlet i en personalunion, noe som betyr at han var den øverste regent for hvert av dem. Området tilsvarer omtrent dagens Nederland, Belgia, Luxembourg, litt av Frankrike (Artois, Nord) og litt av Tyskland. 

Tallene på kartet tilsvarer de følgende provinsene:
Grevskapet Artois
Grevskapet Flandern (inkl. Lille, Douai og Orchies)
Dominium Mechelen
Grevskapet Namur
Grevskapet Hainaut
Grevskapet Zeeland
Grevskapet Holland
Hertugdømmet Brabant og Markgrevskapet Antwerpen
Hertugdømmet Limburg og Overmaas' områder 
Hertugdømmet Luxemburg
Dominium Utrecht 
Dominium Friesland
Dominium Gedelrn (etter 1543)
Dominium Groningen
Drenthe (en del av Herredømmet Overijssel, med Lingen)
Dominium Overijssel med Wedde og Westwoldingerland)
Grevskapet Zutphen
Det blå området mellom Lille og Mons angir byen Tournai, som også regnes med til de sytten provinsene, mens fyrstbispedømmet Liège, angitt i grønt, ikke er en av dem.

Statene nevnt ovenfor er ikke fastlagt som de endelige sytten. Sytten var antallet stater hvis styre hadde sendt en representant til Staten-Generaal i Brussel og dette ga navn til forsamlingen. Antallet kunne variere, siden det ene herredømmets representasjon var avhengig av et annets. Slik var Zutphen knyttet til Geldern, og Limburg til Brabant. På den annen side hadde markgrevskapet Antwerpen, Doornik eller Rijsels-Flandern fra tid til annen en egen delegasjon.

Eksterne lenker
 De 17 statene som var til stede ved Staten-Generaals møte 15. oktober 1555 (med kart, på nederlandsk)

Belgias historie
Nederlands historie
De sytten nederlandske provinsene
Historiske stater og riker i Europa
Stater og territorier etablert i 1549
Stater og territorier opphørt i 1581
Stater og territorier etablert i 1482
Pallywood

Pallywood (et teleskopord av ordene palestinsk og Hollywood) viser til den generelle beskyldning av at bestemte hendelser er arrangert av palestinske kameramenn og video-team, ofte ved hjelp av utstyr fra vestlig nyhetsbyrå, og sendt til disse for å bli vist i internasjonale nyhetsmedier.

Begrepet ble første gang brukt i 2005-dokumentar-videoen Pallywood produsert av den amerikanske historikeren og i egen beskrivelse «pro-Israel til venstre» Richard Landes. Det var Richard Landes som påstod at palestinske video-journalister arrangerte hendelser for å få israelsk politikk til å fremstå i et uheldig lys. Landes mener at denne formen for propaganda kan dateres tilbake til Libanon i 1982.

Gjennom Israel–Libanon-krisen 2006 begynte flere bloggere å bruke begrepet og beskyldte Hizbollah og enkeltstående journalister til å sende et fordreide syn av hendelser til vestlige medier.
) Denne påståtte oppførsel ble sett på som en anstrengelse for å vinne «mediekrigen» i konflikten mellom Hizbollah og Israels forsvar, samt et forsøk på å påvirke Midtøsten-konflikten generelt.

Liste over eksempler 
 Påstander om at opptøyer og uro først oppstår når pressen ankommer
 Påstått falsifikasjon av at Muhammed al-Durrah døde i september 2000
 Fabrikkerte karakterer (slike som Ouze Merham) og falske sitater fra arabiske medier
 Angivelig arrangerte foto etter Kampene om Jenin i 2002
 Angivelig arrangerte begravelsesprosesjoner og -skader

Referanser

Eksterne lenker 
 Second Draft.org, nettsiden til Richard Landes med filmer og analyser av Israel-Palistina-konflikten.
  (Video)
 «Who Shot Mohammed al-Dura?»
 HonestReporting UK overvåker Midtøsten-medier

Midtøsten
Monroe (Utah)

Monroe er en by i Sevier County i delstaten Utah, USA. Byen hadde  innbyggere ved folketelling år 2000. Ifølge United States Census Bureau dekker byen et areal på  , 100 % land. Klimaet er noenlunde ørkenaktig, varmt og litt tørt.

Demografi 
Etter estimat fra år 2000 er det  mennesker, 636 husholdninger og 511 familier i byen. Befolkningstettheten var på . Det var 707 husenheter over en flate på . Den etniske fordelingen var på 95,83 % hvite, 0,22 % afroamerikanere, 0,27 % asiater, 0,11 % fra øyer i Stillehavet og 0,65 % fra andre grupper. Spansk eller latinsk opprinnelse var på 2,01 % av befolkningen.

Byer i Sevier County i Utah
Byer i Utah